
Dispozitat dhe rregullat e udhetimit ne Islam 


Falenderimi i takon vetem Allahut dhe paqja e bekimi qofshin 
per ate qe nuk ka pejgamber pas tij. 

E me pas: Duke pas parasysh ardhjen e pushimit te fund vitit 
dhe shume njerez jane pergatitur per te udhetuar atehere eshte e 
pershtatshme biseda rreth disa rregullave te lidhura me udhetimin 
dhe udhetaret. Do t’i permend ato si nje perkujtim per veten dhe 
vellezerit e mi duke lutur Allahun e lartesuar te na jep sukses, 
prandaj, po them duke u mbeshtetur ne Allahun e lartesuar: 

■ Shkaku i emertimit te tij “Sefer” - udhetim: 

Shkaku i emertimit te udhetimit “Sefer” eshte ai shpalos fytyrat 
dhe moralet e njerezve dhe shfaq ate gka eshte e fshehur prej tyre . 1 
Dhe kjo eshte transmetuar nga Emiri i Besimtareve - Umeri 
(Allahu qofte i kenaqur me te ). 2 

E gjen njeriun qe e njeh me vite te gjata dhe nuk te shfaq prej 
moralit te tij vetem anen pozitive. Ndersa kur udheton me te disa 
dite dhe e sheh naten dhe diten, gjate ngrenies, pijes, gjumit dhe 
sjelljes se tij kur ja t’i shfaq disa geshtje qe nuk te gezon njohja e 
tyre. Emiri i Besimtareve Umeri (Allahu qofte i kenaqur me te) kur 
dikush ne pranine e tij deshmonte per dike, e pyeste ate qe e 
lavderonte: A ke udhetuar me te? 

Njehere kane deshmuar dy deshmitare te ai e ju ka thene: Une 
nuk ju njoh por, ska gje silleni dike qe ju njeh? At a erdhen me nje 
njeri e Omeri i tha: Si i njeh? I njoh si te mire dhe besnike. Atehere , 
Omeri i tha: A ke qene fqinj i tyre? Ai tha: Jo. Omeri i tha: A i ke 
shoqeruar ne udhetim sepse ne udhetim njerezit shpalosin moralin 
e tyre? Ai tha: Jo. Atehere Omeri tha: Ti nuk po i njihe keta dy, 
silleni dike qe ju njeh. ” Kete e transmeton El Ukajli ne librin e tij 


1 Lisan El Arab: 4/368” dhe “El Xhami Li Ahlaki Rravi ve Adabis Sami: 2/242”) 

2 Hulasat El Bedr El Munir: 2/436). 

“Et Terih”, Hatibi ne librin e tij “Kifaje”, Bejhekiu ne librin e tij“Es 
Sunen”. Ukajli e ka konsideruar te dobet dhe ka thene: Nuk ka ne 
liber ndonje hadith qe ka ne zingjirin e tij te panjohur, me te mire se 
sa ky hadith. Ndersa Ebu Alijj b. Seken e ka konsideruar te sakte .” 1 2 3 
Sadaka b. Muhamed ka thene: “Thuhet se ucffetimi esfte pesHoja e 


njerezve. 


»2 


- Dispozita per udhetimin 


Udhetimi ndahet ne tri grupe per sa i perket dispozitave islame, e 
ato jane: 

I pari: Udhetimi per te kryer ndonje adhurim. 

Sikurse udhetimi per kryerjen e Haxhit, Umres, Xhihadit, vizita 
e te afermve apo vizita e te semurit, e te ngjashme. Ebu Hurejre 
transmeton nga Pejgamberi (paqja dhe shpetimi i Allahut qofshin 
mbi te) se ka thene: 

“Nje person vizitoi nje vella te vetin ne nje fshat tjeter e Allahu e 
dergoi nje melek t’i dike ne rruge. Kur i erdhi atij e pyeti: Ku done 
te shkosh? Ai tha: Dua ta vizitoj nje vella timin ne ket'e fshat. 
Pastaj e pyeti: A shpreson ndonje te mire per vete nga ai? Ai tha: 
Jo. Vetem se e kam dashur per Allahun e lartesuar. Meleku i tha: 
Une jam i derguari i Allahut te ti te njoftoj se Allahu te done ashtu 
sig e done ti ate per Allahun. ’ 5 

E dyta: Udhetimi per te here melcat. 

Si p.sh. udhetimi per te bere mekate apo udhetimi i gruas pa te 
afermin e saj apo udhetimi per viziten e varrezave. Ebu Hurejre 
transmeton se Pejgamberi (paqja dhe shpetimi i Allahut qofshin mbi 


1 Hulasatu El Bedril Munir: 2/437 dhe Telhis El Habir: 4/197. 

2 Transmeton Hatibi ne librin e tij: El Xhami Li Ahlakirr Rravi ve Adabis Sami me numer: 1730. 

3 Muslimi me nr: 2567. 

te) ka thene: “Nuk synohen per udhetim vetem se tri xhamia: 
Xhamia ime, Xhamia e Shenjte (Qabeja) dhe Xhamia El Aksa. 

Ibn Abbasi transmeton se e ka degjuar Pejgamberin (paqja dhe 
shpetimi i Allahut qofshin mbi te) duke mbajtur ligjeruar: 

“Mos te vetmohet nje njeri me nje grua vetem nese me ta eshte i 
afermi (mahremi) i saj dhe mos te udhetoj ndonje grua vetem se 
me te afermin e saj.” Nje njeri u ngrit dhe tha: O i Derguar i 
Allahut: Gruaja ime ka dale per ta kryer Haxhin ndersa une e kam 
regjistruar emrin per te shkuar ne ket'e beteje ( e ka emertuar). 
Atehere Pejgamberi i tha: Nisu dhe kryeje Haxhin me gruan 
tende. ” 1 2 


E treta: Udhetim i lejuar: 

Sikurse udhetimi per tregti, shetitje, turizem te paster, gjueti, etj. 
Imam Shafiu thote: 


Largohu nga vatani per digka te larte 
Dhe udheto ngase ne udhetim jane pese dobi 
Largimi i merzise dhe perfitimi i pasurise 
Si dhe perfitimi i dijes, virtyteve dhe shoqerise se mire . 3 


Dhe thote Urvetu b. Verd: 


Ec ne token e Allahut dhe kerko begatine 
Jeton i pasur apo vdes me arsye . 4 


1 Buhariu me nr:1132 dhe Muslimi me nr: 1397. 


2 Muslimi me nr: 1341. 

3 “Divani” i Imam Shafiut: 74, “Fejdul Kadir: 4/82”, “Jetimetud Dehr: 5/40” 

4 Emthalul Hadith: 1/93. 

Lehtesimet e lejuara te udhetimit (Er Rruhas) 


Ebu Hurejre transmeton se Pejgamberi (paqja dhe shpetimi i 
Allahut qofshin mbi te) ka thene: 

“Udhetimi eshte nje pjese e denimit. E ndalon ndonjerin prej jush 
nga gjumi, ushqimi dhe pija e tij. Kur ta kryej dikush prej jush 
punen e tij le te ngutet per t’u kthyer tefamilja e tij. * 

Imam Neveviu ka thene: 

“Kuptimi i tij eshte e pengon nga plotesimi i tij, ta shijoje ate ngase, 
ka veshtiresi, lodhje, perballim me te ftohtin dhe te nxehtin, me te 
fshehten, me friken. Ndahet nga familja, shoket dhe perballet me 
jete te veshtire .” 1 2 

Dhe ka thene Ibn Haxheri - Allahu e meshirofte 
“Udhetimi eshte nje cope e denimit d.m.th. pjese e tij, e per 
me denimin eshte dhembja qe rrjedh nga veshtiresia per shkak qe 
hipja dhe ecja gjate udhetimit nenkupton lenien e asaj qe e ka njeriu 
tradite ... ‘Nehmetehu’ qe ka ardhur ne hadith d.m.th. nevojen e tij 
... Ne kete hadith perfitojme mospelqimin e largimit nga familja pa 
nevoje dhe referimin qe te ngutet me kthimin sidomos nese ata qe i 
ka lene frikesohet se humbin ne mos prezencen e tij. Kjo per shkak 
se qendrimi mes familjes nenkupton mireqenien e cila te ndihmon 
ne permiresimin e kesaj bote dhe tjetres. Gjithashtu ne qendrim 
arrihen namazet me xhemat si dhe forca per adhurimin .” 3 



1 Buhariu me nr: 2839 dhe Muslimi me nr: 1927. 

2 Sherhun Nevevijj ala Sahih Muslim: 13/70, Mirkatul Mefatih: 7/414. 

3 Fet-hul Bari: 3/623, gjithashtu shiko: Umdetul Karijj: 10/138, “Tenvirul Havalik”: 2/249. 

Imamul Haremejni eshte pyetur kur eshte ulur ne poziten e 
babait te tij, se pse udhetimi ka qene pjese e denimit? Eshte 
pergjigjur menjehere: “Ngase permban ndarjen nga te dashurit.” 1 

Ibn Abdul Berri - Allahu e meshirofte - thote: 

“Ne kete hadith ka argument se te vonuarit e shumte nga familja pa 
nevoje dhe synim te fese apo dynjase nuk eshte mire dhe nuk lejohet 
dhe ai qe e ka perfunduar nevojen e tij duhet te ngutet qe te kthehet 
te familja e tij te cilet i furnizon nga frika e asaj qe e cakton Allahu 
te ta pas tij. Pejgamberi (paqja dhe shpetimi i Allahut qofshin mbi 
te) ka thene: 

“I mjafton njeriut si mekat t’i humb ata qe i furnizon. 

Abdul Kader b. Ebil Fet-h thote: 


M2 


Nese thuhet se ne udhetim ka pese dobi 
Po them edhe pese me te cilat nuk krahasohet ndonje sprove 
Humbja e pasurive dhe toleromi i veshtiresive 
Si dhe gajle, merzi, dhe ndarja nga ata qe i dua . 3 


Duke pas parasysh veshtiresite gjate udhetimit Ligjvenesi i Urte 
ia ka lejuar udhetarit disa lehtesime duke ia ka lehtesuar nje mori 
dispozitash, e prej tyre: 


E para: Shlcurtimi i namazeve me kater rekate ashtu qe falen nga 
dy rekate. Allahu i lartesuar thote: 

“Kur te jeni ne udhetim e siper, nuk eshte mekat per ju te shkurtoni 
namazin, nese frikesoheni se jobesimtaret do te ju sjellin ndonje te 
keqe. Jobesimtaret jane armiq tuaj te hapet. ” (En Nisa: 101). 

Jala b. Umejje thote: I kam thene Umer b. Hattabit (Allahu qofte 
i kenaqur me te): "... nuk, eshte mekat per ju te shkurtoni namazin, nese 
frikesoheni se joSesimtaret do teju sjeCCin ndonje te keqe. ” ndersa tash njerezit 
jane te sigurt? Ai me tha: Jam guditur sikurse qe je guditur dhe e 


1 Sherhuz Zurkanijj lil Muvetta: 4/506. 

2 EtTemhid: 22/36. 


3 “Ed Dav El Lami: 4/295, “El Mevsuatush Shirije: 330 

kam pyetur te Derguarin e Allahut (paqja dhe shpetimi i Allahut 
qofshin mbi te) per kete e me ka thene: “Sadake (lemoshe) te cilen 
ua ka ofruar Allahu prandaj pranoni sadaken prej Tij. ” 1 2 3 


E dyta: Bashkimi mes dy namazeve: 


Eshte synet per 


mes namazit te drekes dhe ikindise si dhe akshamit dhe Jacise. Qofte 
bashkim paraprak apo te mevonshem me kete rast e vepron ate qe 
eshte me e lehte per te per shkak te hadithit qe e ka transmetuar 
Abdullah b. Umeri (Allahu qofte i kenaqur me te dyte) i cili thote: 

“E kam pare Pejgamberin (paqja dhe shpetimi i Allahut qofshin 
mbi te) kur ngutej gjat 'e udhetimit e vononte namazin e Akshamit 
gjersa ta bashkonte ate me namazin e Jacise . ,E 

Enes b. Maliku (Allahu qofte i kenaqur me te) ka thene: 
“Pejgamberi (paqja dhe shpetimi i Allahut qofshin mbi te) nese 
udhetonte para se te anonte dielli nga zeniti e vononte dreken deri 
ne kohen e ikindise e pastaj i bashkonte e nese anonte dielli efalte 
dreken e pastaj nisej. ’ 5 

Muadhi (Allahu qofte i kenaqur me te) ka thene: “Kemi dale me 
te Derguarin e Allahut (paqja dhe shpetimi i Allahut qofshin mbi 
te) per ne betejen e Tebukut e ai e falte dreken dhe ikindine se 
bashku si dhe bashkonte mes akshamit dhe jacise. ” 4 


E treta: Prishja e agjerimit gjate Ramazanit. 


Allahu i lartesuar ka thene: (El Bekare: 184). 

Xhabir b. Abdil-lah (Allahu qofte i kenaqur me te) ka thene: 
“Pejgamberi (paqja dhe shpetimi i Allahut qofshin mbi te) ka qene 


1 Muslimi me nr:686. 

2 Buhariu me nr: 1041 dhe Muslimi me nr: 703. 

3 Buhariu me nr: 1060 dhe Muslimi me nr: 704 

4 Muslimi me nr: 706. 

ne nje udhetim dhe e ka pare nje njeri dhe njerezit ishin mbledhur 
perreth tij dhe e kishin vendose ne hije dhe tha: £ka ka? Ata thane: 
Nje person eshte duke agjeruar. Pejgamberi (paqja dhe shpetimi i 
Allahut qofshin mbi te) tha: Nuk eshte prej miresise agjerimi ne 
udhetim.” (Muslimi me nr: 1115 dhe ne nje transmetim tjeter 
shtoi: Permbajuni lehtesimeve te Allahut te cilat ua ka lejuar.) 

E lcaterta: Zgjatimi i lcohes per dhenie mes-h. 

Shurejh b. Hani transmeton dhe thote: Shkova te Aisheja (Allahu 
qofte i kenaqur me te) ta pyes per mes-hun mbi meste? Ajo me tha: 
“Pyete Alij b. Ebi Talibin ngase, ai udhetonte me te Derguarin e 
Allahut (paqja dhe shpetimi i Allahut qofshin mbi te). Epyetem ate 
dhe na tha: Pejgamberi (paqja dhe shpetimi i Allahut qofshin mbi 
te) e ka percaktuar kohezgjatjen per dhenie mes-h tre nate e tre 
udhetarin dhe nje nate e nje dite per vendasin. 

E pesta: Mos obligimi i namazit te Xhumase per udhetarin. 

Ngase prej kushteve paraprake te Xhumase eshte vend qendrimi 
e udhetari nuk eshte vendas dhe nuk ka qene prej udhezimit te 
Pejgamberit (paqja dhe shpetimi i Allahut qofshin mbi te) ta fale 
xhumane ne udhetimin e tij. 

Ibn Umeri (Allahu qofte i kenaqur me te dy) ka thene: u Udhetari 
nuk obligohet ta fale Xhumane. 3,2 

Dhe thote Ibn Tejimijje - Allahu e meshirofte -: 

“Dhe nuk u ka falur ne udhetimet e tij namaz te Xhumase duke 
mbajtur hytbe e pastaj te fal dy rekate por, ua falte diten e Xhuma 
ne udhetim dy rekate sikurse namazi i tij diteve tjera. Gjithashtu kur 
ua fali dreken dhe ikindine ne Arafat ua fali nga dy rekate sikurse 
namazi i tij diteve te tjera dhe nuk ka transmetuar askush se ka 



1 Muslimi me nr: 276. 

2 Abdurr Rrezaku: 3/172 dhe Ibn Abdul Berri e ka treguar kete si pajtim unanim (Ixhma). El Istidhkar: 
2/36. 

kenduar me ze diten e Xhuma ne udhetim, as ne Arafat e as ne tjerat 
dhe as nuk eshte transmetuar se ka mbajtur hytbe ne diten e xhuma 
ne udhetim pos Arafatit. Me kete eshte bere e ditur se e sakte eshte 
ajo ne te cilen jane te paret e ymetit dhe shumica e tyre duke filluar 
nga kater imamet dhe te tjeret se udhetari nuk fale namaz te 
xhumase.” 1 

Nese udhetari e fale xhumane me imamin atehere nuk e bashkon 
me ikindine ngase, ikindia ne te vertete bashkohet me namazin e 
drekes dhe jo me ate te Xhumase. Pastaj Xhumaja eshte namaz i 
pavarur dhe ka dispozita te posagme: Ai eshte namaz qe falet me ze 
ndersa namazi i drekes pa ze, ai falet dy rekate ndersa dreka kater 
rekate, para tij eshte hytbja ndersa dreka nuk ka hytbe para saj, koha 
e saj fillon para se te anoj dielli nga zeniti ndersa dreka pasi te anon 
dielli nga zeniti dhe dallime te tjera. 2 

E nese falet me imamin dhe e ben nijet ta fale dreke te shkurtuar 
atehere i lejohet ta bashkon me ikindine. 

E gjashta: Kryerja e namazeve vullnetare ne mjetin bartes. 

Udhetarit i lejohet ta fale namazin e nates, vitrin, namazin e 
duhase dhe nafilet e tjera brenda vetures gjate udhetimit me te kah 
do qe te kthehet ajo per shkak te hadithit te Seid b. Jesarit qe ka 
thene: 

“Isha duke ecur me Abdullah b. Umerin (Allahu qofte i kenaqur me 
te dy) ne rrugen e Mekes. E Seidi tha: Kur u frikesova se do te 
gdhinte agimi zbrita efala vitrin dhe e arrita e Abdullah b. Umeri i 
tha: Ku ishe? I thashe: Iu frikesova daljes se agimit keshtu qe 
zbrita dhe efala vitrin. Abdullahi tha: A nuk e ke shembull te mire 
te Derguarin e Allahut (paqja dhe shpetimi i Allahut qofshin mbi 
te) ? I thashe: Po, pasha Allahun. Atehere tha: “Pejgamberi (paqja 
dhe shpetimi i Allahut qofshin mbi te) e falte vitrin hipur mbi 
devene. ” 3 


1 El Fetava: 17/480. 

2 Shiko Esh Sherhul Mumti: 4/582. 

3 Buhariu me nr: 954 dhe Muslimi me nr:700. 

Ibn Umeri (Allahu qofte i kenaqur me te dy) ka thene: 
“Pejgamberi (paqja dhe shpetimi i Allahut qofshin mbi te) e falte 
namazin e nates gjate udhetimit mbi kafshen e tij bartese kah do 
qe kthehej ajo dhe sinjalizonte me shenja perveg namazeve farze si 
dhe e falte vitrin mbi kafshen e tij bartese. 

E shtata: Lenia e syneteve te rregullta (Sunen Err Rrevatib) 
perve<; synetit te sabahut. 


Nga Hafs b. Asim b. Umer b. Hattab transmetohet se ka thene: 
E kam shoqeruar Ibn Umerin ne rruge per ne Meke, dhe: “Na e fali 
namazin e drekes dy rekate dhe pastaj u nis dhe u nisem me te derisa 
erdhi te vendndodhja e kafsheve te tij dhe u ul, e idem me te. Rastisi 
qe e ktheu shikimin nga vendi qe ishim falur dhe i pa disa njerez ne 
kembe dhe pyeti: £ka po bejne keta njerez? I thash: Po falin nafile. 
E me tha: “Po te falja nafde do ta plotesoja namazin tim. O djali i 
vellait tim e kam shoqeruar Pejgamberin (paqja dhe shpetimi i 
Allahut qofshin mbi te) ne udhetim dhe nuk shtonte me teper se dy 
rekate gjersa ka vdekur pastaj e kam sheruar Ebu Bekrin dhe nuk 
shtoi me teper se dy rekate gjersa ka vdekur pastaj e kam 
shoqeruar Umerin i cili nuk shtoi me teper se dy rekate gjersa ka 
vdekur, pastaj e kam shoqeruar Uthmanin i cili nuk shtoi me teper 
se dy rekate gjersa ka vdekur e Allahu ka thene: 

“Ju keni ne te Derguarin e Allahut shembullin me te mire”. 1 2 


Keto lejime qofte ne veprim apo ne lenie duhet qe udhetari t’iu 
permbahet per shkak te fjales se te Derguarit te Allahut (paqja dhe 
shpetimi i Allahut qofshin mbi te): 

“Permbajuni lehtesimit te Allahut qe ua ka lejuar. ” 3 

Si dhe per shkak te hadithit te Xhabirit dhe Ibn Umerit (Allahu 
qofte i kenaqur me ta) qe ka thene: 


1 Buhariu me nr: 955 dhe Muslimi me nr:700. 

2 Muslimi me nr: 689. 

3 Muslimi me nr: 1115. 

“Allahu deshiron qe te shfrytezohen lehtesimet e Tij sikurse qe 
urren te veprohen ndalesat e Tij. ” (Ahmedi me nr: 5866 Mundhiriu 
- Allahu e meshirofte ka thene: Senedin e ka te sakte.) 1 2 

Si dhe nga Ibn Abasi (Allahu qofte i kenaqur me te) transmetohet 
se ka thene: Thote Pejgamberi (paqja dhe shpetimi i Allahut qofshin 
mbi te): 

“Allahu ka done te shfrytezohen lehtesimet e tij sikur qe ka done 
te veprohen obligimet e Tij. 

Shfrytezimi i lehtesimeve eshte adhurim qe e kane anashkaluar 
shume njerez keshtu qe ia veshtiresojne vetes me lenien e tyre duke 
menduar se me mire eshte te lihen perderisa me mire dhe me e plote 
dhe me shume ne shperblim eshte pasimi i synetit te Derguarit te 
Allahut (paqja dhe shpetimi i Allahut qofshin mbi te) qofte ne 
udhetim apo vendbanim, qofte per farzet apo per lehtesimet e 
lejuara. 


Per keto lehtesime dijetaret i kane permendur tre kushte me te 
cilat lejohet shfrytezimi i tyre, e ato jane: 


E para: Qe te jete udhetimi ne distance qe lejon shkurtimin e 
namazit e ajo eshte kater Bured 3 e qe eshte e barabarte me tete 
dhjete e nente kilometra sipas mendimit te shume dijetareve. 

Ata b. Ebi Rabah transmeton se Abdullah b. Umeri dhe 
Abdullah b. Abasi (Allahu qofte i kenaqur me ata dy): 

“I falnin dy rekate, dy rekate dhe prishnin agjerimin kur kalon 
kater burud 4 dhe me shume. ’ 5 


1 Et Tergib vet Terhib: 2/87. 

2 Ibn Hibbani me numer: 354. 

3 Shiko: Librin e Merveziut: “Hilaful Ulema:45", “El Istidhkar: 2/232”, El Mugni: 2/46, “Fethul Bari: 
2/566”. 

4 Te diet jane te barabarte me 16 fersehe apo 48 mile. 

5 E transmeton Bejhekiu: 3/137 

Eshte transmetuar nga Ibn Umeri ajo gka kundershton 
transmetimin e meparshem ngase e ka shkurtuar namazin edhe nen 
distancen e lartpermendur. 

Dijetaret kane mendime te ndryshme rreth distances se 
shkurtimit, Ibn Tejmije thote: 

’’Pejgamberi (paqja dhe shpetimi i Allahut qofshin mbi te) nuk e ka 
kufizuar udhetimin me nje distance qofte ajo berid apo dig tjeter 
dhe as nuk e ka perkufizuar me kohe.” 1 

Ne Sahihun e Muslimit transmetohet nga Jahja b. Jezid El 
Hunaijj se ka thene: E kam pyetur Enes b. Malikun per shkurtimin 
e namazit? E me ka thene: 

“Pejgamberi (paqja dhe shpetimi i Allahut qofshin mbi te) kur dilte 
sa nje distance prej tre mileve apo tre ferseheve 2 - Ka dyshuar 
Shube: transmetuesi i hadithit - i falte dy rebate. ’ 3 4 

E dyta: Ndarja nga vendqendrimi. 

Mendojne shume udhetare se nuk i lejohet te shfrytezoj 
lehtesimet e lejuara gjersa nuk e kalon distancen e shkurtimit te 
namazit dhe kjo nuk eshte e sakte por, udhetarit i lejohet te 
shfrytezoje keto lehtesime kur te kalon ndertesat e vendbanimit te 
tij. Enesi (Allahu qofte i kenaqur me te) ka thene: 

“E kamfalur dreken me te Derguarin e Allahut (paqja dhe shpetimi 
i Allahut qofshin mbi te) ne Medine kater rebate dhe namazin e 
ikindise ne Dhul Hulejfe dy rebate.’* 

Dhe Alij b. Rebia El Esedijj ka thene: 

“Kam dalur me Aliun (Allahu qofte i kenaqur me te) dhe ne e 
shikonim Kufen dhe ai ifali dy rebate e pastaj ifali edhe dy rebate 


1 El Fetava: 24/127. 

2 Nje Fersehe - Distanca qe arrin tre mile hashimite e nje mile hashimite eshte e barabarte me 5760 
m. 

3 Me nr: 691. 

4 Buhariu me nr: 1039 

dhe ai e shihte Kufen e i thame atij: A nuk po ifal hater? Na tha jo: 
Perderisa nuk te hyjme. 

E treta: Te mos jete udhetimi, udhetim per te here melcat sipas 
shumices se dijetareve. 

Keto lehtesime jane te lejuara per ate qe udhetimin e ka per 
adhurim apo udhetim te lejuar ndersa mekatari me udhetimin e tij 
sikurse plagkitesi nuk ka te drejte t’i shfrytezoj ato ngase keto 
lehtesime te lejuara nuk lidhen me mekate e duke u nisur nga kjo 
atehere mekatari me arsyen e udhetimit te tij nuk mund te 
shfrytezon asnje nga keto lehtesime. 2 

Gjithashtu t’i lejohet mekatarit shfrytezimi i lehtesimeve 
permban ne vete ndihmen e tij ne mekat e mekatari nuk ndihmohet 
ne mekatin e tij. 


1 Buhariu e ka transmetuar ‘Talikan’ dhe e ka vazhduar Abdurr Rrezaku me numer: 4321 e Ibn haxheri 


thote: Senedi i tij eshte i sakte. “ Talikut Taglik:2/ 421. 


2 Shiko: “Sherhul Muhedheb: 2/223, “ElEshbah ven Nedhair i Sujutiut: 95. 

Rregullat e udhetimit 


Udhetimi ka disa rregulla disa jane para tij, disa gjate tij ose pak 
para se te arrij ose pasi te arrij dhe rregullat pas kthimit kthimit, e 
prej tyre: 

E para: Istihareja. 


Eshte mire per ate qe deshiron udhetimin apo dig tjeter te 
rendesishme te fale dy rekate dhe te lutet me lutjen e Istihares qe 
eshte transmetuar ne hadithin e Xhabirit (Allahu qofte i kenaqur me 
te) i cili thote: 

“Pejgamberi (paqja dhe shpetimi i Allahut qofshin mbi te) na e 
mesonte Istiharen ne te gjitha geshtjet sikurse qe na e mesonte nje 
sure nga Kurani dhe thoshte: Nese dikush deshiron te beje digka le 
tefal dy rekate nafde pastaj le te thote: 

O Zoti im, te kerkoj zgjedhje te se mires me dijen tende dhe te 
kerkoj force me fuqine tende dhe kerkoj prej miresise tende te 
madhe. Ngase Ti ke mundesi e une nuk kam mundesi, ti dine dhe 
une nuk di dhe Ti je ai qe e dine te fshehtat. 

O Zoti im, nese ti e din se kjo geshtje (e emerton nevojen e tij) 
eshte e mire per mua, per fene time, jeten time dhe perfundimin e 
geshtjes sime apo ka thene: per te tashmen apo te ardhmen e 
geshtjes sime, e cakto ate per mua dhe ma lehteso e pastaj me jep 
bereqet ne te. 

E nese e din se kjo geshtje eshte e keqe per fene time, jeten time 
dhe perfundimit e geshtjes sime apo ka thene: per te tashmen apo 
te ardhmen e geshtjes sime e largo ate nga une dhe me largo mua 
nga ajo dhe me cakto mua te miren kudo qe te jete dhe me ben te 
kenaqur me te. 


v 1 


Ibn Ebi Xhemre - Allahu e meshirofte - thote : 


1 Buhariu me nr:1109 

“Ky hadith eshte i pergjithshem dhe nepermjet tij deshirohet digka e 
vegante, ngase per vaxhibin (obligimin) dhe mustehabin (ajo qe eshte 
e preferuar) nuk behet istihare per veprimin e tyre, dhe per haramin 
(te ndaluaren) dhe mekruhin (te papelqyeren) nuk behet istihare per 
lenien e tyre, keshtu qe eshte kufizuar puna ne mubahin (te lejuaren) 
dhe ne mustehabin nese dy geshtje prej tij kane mospajtim d.m.th. 
me cilin te filloi apo te perkufizohet ne te.” 

Ibn Haxheri lea komentuar: 

“Istihareja hyn edhe ne geshtje te tjera sikur vaxhibi dhe mustehabi 
qe kane te drejte zgjedhjeje apo ne ate qe ka kohe te zgjeruar per 
kryerjen e tij dhe i perfshine pergjithesimin te geshtjeve te medha 
apo te vogla, ngase sa geshtje te vogla ndertohen mbi to geshtje te 
medha.” 1 


Ajniu - Allahu e meshirofte - ka thene: 

“Ne kete hadith permban te preferuarit e namazit te Istihares dhe 
lutjes se ardhur ne transmetim per geshtjet te cilat njeriu nuk e dine 
se cila eshte me e qelluar. Ndersa geshtjet te cilat dobia e tyre eshte e 
njohur sikurse adhurimet dhe veprat e mira nuk ka nevoje ta beje 
istiharen per to. Po ndoshta ben istihare per kryerjen e ndonje 
adhurimi ne nje kohe te caktuar sikurse p.sh. Haxhi ne kete vit per 
shkak te mundesise se daljes se armikut, paraqitjes se sproves apo 
ngujimit nga kryerja e haxhit. Gjithashtu eshte mire te bej istihare 
per ta ndaluar nga nje e keqe dike si p.sh. te jete ky person rebel, 
tiran e i frikesohet me ndalimin e tij nga e keqja te ndodh ndonje 
dem i madh ne nivel te pergjithshem apo individual.” 2 


Ibn Kajjimi - Allahu e meshirofte - ka thene: 

“Me kete lutje i Derguari i Allahut (paqja dhe shpetimi i Allahut 
qofshin mbi te) ua ka zevendesuar umetit te tij ate ne te cilen kane 


1 Fethul Bari: 11/184. 

2 Umdetul Kari: 7/224. 

qene njerezit ne kohen e injorances prej trazimit te zogjve, te 
kerkuarit e fatit me ane te shortit e te ngjashme me kete eshte ky 
shorti e te cilen e veprojne vellezerit e idhujtareve qe kerkojne dijen 
e asaj qe u eshte e caktuar ne boten e gajbit (te se fshehtes) ... E kemi 
per qellim te tregojme se istihareja eshte mbeshtetje ne Allahun dhe 
besim i tere veprave te Ai, kerkimi i te mires duke u mbeshtetur ne 
fuqine, dijen dhe zgjedhjen e Tij te mire. E kjo eshte prej obligimeve 
te pajtimit me te si Zot. E qe askush nuk e shijon shijen e imanit 
nese nuk eshte kesisoj. E nese eshte i kenaqur me te caktuaren pas 
saj, atehere kjo eshte shenje e lumturise se tij.” 1 


E dyta: Pendimi. 


Ajo eshte obligim per $do mysliman dhe myslimane qofte ne 
vendqendrim apo ne udhetim. Allahu i lartesuar thote: 

“Pendohuni te gjithe te All-llahu, o besimtare, ne menyre qe te 
gjeni shpetim. ” (En Nure: 31) 

E treta: Larja e borxhit. 

Shume njerez ne kete kohe marrin borxh dhe e rendojne veten 
me pasuri te shumta te marra borxh per te udhetuar dhe shetitur 
perderisa eshte obligim larja e borxhit dhe pastrimi i vetes prej tij. 
(Jeshtja e borxhit dhe nen vleresimi me larjen e tij eshte geshtje e 
madhe keshtu qe myslimani duhet te mos merr borxh perveg per nje 
pune qe e kerkon ate. 

Ndersa shetitja dhe turizmi nuk jane te domosdoshme qe te 
merret borxh per te. Keshtu qe e gjen njeriun merr borxh pasuri te 
shumta per t’u shetitur dhe per rehati dhe qendron vite te tera duke 
ia veshtiresuar vetes dhe duke ia ngushtuar familjes se tij furnizimin 
per shkak te kesaj. 


1 Zadul Mead: 2/443-445. 

I menguri nuk merr pasuri nga te tjeret borxh vetem per ndonje 
nevoje. I Derguari i Allahut (paqja dhe meshira e Allahut qofshin 
per te) thote: 

“Kush vdes dhe ka borxh atehere nuk mhetet dinare dhe derhem 
per te shpaguar por, te mirat dhe te keqijat. ,n 

Si dhe Abdullah b. Amri (Allahu qofte i kenaqur me te dy) 
transmeton se Pejgamberi (paqja dhe meshira e Allahut qofshin per 
te) ka thene: 

“Ifalet shehidit gdo mekat perveg borxhit. ” 1 2 
Neveviu - Allahu e meshirofte - thote: 

“Ky hadith aludon per te gjitha obligimet ndaj njerezve dhe se 
xhihadi e shehidlleku dhe veprat e tjera te mira nuk i shpaguajne 
obligimet ndaj njerezve por, i shpaguajne obligimet ndaj Allahut te 
lartesuar” 3 

Ibn Abdul Berri ka thene: 

“Ne kete ka argument se veprat e mira te pranuara nuk shpaguajne 
prej mekateve vetem se ate qe eshte mes robit dhe Zotit te tij ndersa 
pasojat e veprave te tij ndaj te tjereve per to duhet patjeter Kisasi 
(ndeshkimi i merituar dhe i ndersjelle)” 4 

Thevbani (Allahu qofte i kenaqur me te) transmeton se i 
Derguari i Allahut (paqja dhe meshira e Allahut qofshin mbi te) ka 
thene: 

“Ai qe ne momentin kur shpirti ndahet nga trupi eshte i paster nga 
tri gjera do te hyje ne xhenet, e ato jane: Mendjemadhesia, borxhi 
dhe marrja pa leje nga plagka e luftes (el Gulul)” 5 

E katerta: Udhetari te i le furnizim familjes se tij. 


1 Hakimi: 2/32 dhe e ka konsideruar te sakte. 

2 Muslimi me nr: 1886. 

3 Sherhu Sahihi Muslim: 13/29, si dhe Ed-Dibaxh Ala Muslim: 4/477, Tenvirul Havalik: 1/307. 

4 Et-Temhid: 23/232. 

5 Ahmedi ne librin e tij “El Musned”me numer: 22423 dhe Nesaiu ne librin “Es Sunen El Kubra” me 
numer: 8764 dhe Hakimi ne librin e tij “El Mustedrek” 2/34 dhe e ka llogaritur te sakte. 

Furnizimi i gruas dhe femijeve eshte obligim per burrin dhe ne 
kete nuk ka mospajtim prandaj burrit nuk i lejohet te tregohet i 
pakujdesshem ne kete. Eshte per tu guditur nga disa udhetare te cilet 
nuk kujdesen vetem se per veten e tyre sa qe ndonjeri prej tyre 
udheton per shetitje dhe e harron apo e le me qellim kete amanet te 
cilen e ka bartur e qe eshte te drejtat e gruas dhe femijeve te tij. Ai 
nuk u le atyre furnizim te mjaftueshem gjate kohes sa eshte ne 
udhetim por, i le te nevojshem dhe pastaj kerkojne nga njerezit. Sa 
qe disa nga ata e shet arin e gruas se tij me te pa drejte dhe me 
arrogance qe te udheton ai dhe shoket e tij. 

Abdullah b. Amri (Allahu qofte i kenaqur me te dy) transmeton 
se Pejgamberi (paqja dhe meshira e Allahut qofshin per te) ka thene: 
7 mjafton njeriut si mekat te humbase ate qe ka per obligim ta 
furnizoje. 

E pesta: Qe njeriu te mos udhetoj i vetem. 

Ai qe udheton i vetem sidomos ne vendet ne te cilat jane te 
perhapura geshtjet e ndaluara e eksponon veten e tij per te rene ne 
to. Per kete patjeter duhet njeriu te zgjedhe shoqerine e tij qe i 
ndihmon ne respekt ndaj Allahut dhe e largon ate nga vendet e 
dyshimta dhe te ndaluara. 

Abdullah b. Amri (Allahu qofte i kenaqur me te dy) transmeton se 
Pejgamberi (paqja dhe meshira e Allahut qofshin per te) ka thene: 
“Udhetari i vetem eshte shejtan, dy udhetare jane dy shejtane e tre 
udhetare jane udhetare Transmeton Maliku me numer: 1764, 
Ahmedi me numer: 6748, Ebu Davudi me numer: 2607, Nesaiu ne 
librin e tij “Es Sunen El Kubra” me numer 8849, dhe Ffakimi: 2/212 
e transmetimi i tij eshte keshtu: 

“Nje njeri erdhi nga udhetimi dhe i Derguari i Allahut i tha: Ke e 
shoqerove? Ai tha: Nuk e kam shoqeruar askend. Atehere i 
Derguari i Allahut (paqja dhe meshira e Allahut qofshin per te) 


1 Transmeton Ahmedi me numer: 6495, Ebu Davudi me numer: 1692, Nesaiu ne librin e tij “Es Sunen 
El Kubra” me numer 9177 dhe e ka llogaritur te sakte Ibn Hibbani me numer: 4240 dhe Hakimi: 1/575. 

tha: “ Udhetari i vetem eshte shejtan, dy udhetare jane dy shejtane 
e tre udhetare , jane grup. ” 

E gjashta: Pershendetja e familjes e sidomos prinderve. 


(Jdokush qe deshiron te udhetoj duhet te kerkoje leje nga 
prinderit e tij e nese i japin leje udheton perndryshe e le udhetimin. 
Disa te rinj - Allahu i udhezofte - te fundit qe i lajmeron per 
udhetimin e tij jane prinderit e tij e ndoshta nuk i lajmeron vetem se 
disa dite pasi te arrin ne vendin qe ka shkuar. Ne anen tjeter e gjen 
se i ka lajmeruar shoket dhe koleget e tij disa dite me heret dhe 
ndoshta i pyet nese kane ndonje pune apo nevoje per t’ua kryer ne 
ate vend perderisa prinderit e tij jane te fundit qe dine per udhetimin 
e tij. E kjo eshte nje mosperfillje e ulet e te drejtave te prinderve. 

Transmetohet nga Muavije b. Xhahime se Xhahime (Allahu 
qofte i kenaqur me te) ka shkuar te i Derguari i Allahut (paqja dhe 
meshira e Allahut qofshin per te) dhe i ka thene: 

“O i Derguar i Allahut dua te dal ne lufte por kam ardhur te 
keshillohem me ty? E Pejgamberi (paqja dhe meshira e Allahut 
qofshin per te) i tha: A e ke nenen? Ai i tha: Po. Atehere Pejgamberi 
(paqja dhe meshira e Allahut qofshin per te) i tha: “Rri me te ngase 
xheneti eshte te kemba e saj. ” Pastaj ia perseriti per here te dyte 
dhe te trete, ne vende te ndryshme, fjale te ngjashme sikurse kjo 
fiale.” 

Abdullah b. Amri (Allahu qofte i kenaqur me te dy) transmeton 
se: Nje njeri erdhi te i Derguari i Allahut (paqja dhe meshira e 
Allahut qofshin per te) te ia jepte besen dhe i tha: 

“Kam ardhur te ta jap besen qe te bej hixhret (shperngulem) te ti 
por, i kam lene dy prinderit e mi duke qare. E Pejgamberi (paqja 


1 Transmeton Ahmedi me numer: 15577, Nesaiu me numer: 3104, dhe Hakimi e ka llogaritur te sakte 
4/167. 

dhe meshira e Allahut qofshin per te) i tha: “Kthehu te ta dhe beji 
ata te buzeqeshin ashtu sikur qe i ke here te qajne. 

Ebu Seid El Hudrijj (Allahu qofte i kenaqur me te) transmeton se 
nje njeri nga Jemeni beri hixhret te Pejgamberi (paqja dhe meshira e 
Allahut qofshin per te). E Pejgamberi (paqja dhe meshira e Allahut 
qofshin per te) e pyeti: 

“A e ke dike ne Jemen? Ai iu pergjigj: Po, te dy prinderit. 
Pejgamberi (paqja dhe meshira e Allahut qofshin per te) i tha: A te 
kane lejuar te vish? Ai i tha jo. Atehere Pejgamberi (paqja dhe 
meshira e Allahut qofshin per te) i tha: Kthehu te ta dhe kerkoju 
leje nese te lejojne atehere na u bashkengjit ne lufte perndryshe 
perkujdesu ndaj tyre. ” 1 2 


Thote Ibn Haxheri - Allahu e meshirofte 

“ Ndalohet xhihadi nese ia ndalojne kete prinderit me kusht qe te 
jene myslimane ngase perkujdesja ndaj tyre eshte obligim individual 
per te (fard ajn) ndersa xhiadi eshte obligim kolektiv (fard kifaje). E 
nese xhihadi behet obligim individual atehere nuk ka leje.” 3 

E nese leja eshte e obliguar per Xhihadin i cili eshte kulmi i 
Islamit si eshte puna atehere me nje udhetim shetitjeje apo turizmi. 

Ndersa per menyren se si i pershendet, Kazea thote: Me ka thene 
Ibn Umeri: 

“Eja te ta jap lamtumiren ashtu si me ka thene i Derguari i Allahut 
(paqja dhe meshira e Allahut qofshin per te): “Allahut ia le ne 
perkujdesje fene tende, amanetin dhe perfundimin e veprave 
tuaja. ” 4 


E shtata: Ta thote lutjen e udhetimit: 


1 (Transmeton Ahmedi me numer: 6490, Ebu Davudi me numer: 2528, Nesaiu me numer: 4163 dhe e 
ka konsideruar te sakte Ibn Hibbani me numer: 419 dhe Hakimi: 4/168) 

2 Transmeton Ebu Davudi me numer: 2530 dhe Ibn Hibbani me numer: 420 dhe e konsideron te sakte 
si dhe Hakimi: 2/114. 

3 Fethul Bari: 6/140. 

4 Transmeton Ahmedi me numer: 4781, Ebu Davudi me numer: 2600 dhe Nesaiu ne “Es Sunen El 
Kubra” me numer: 10360 dhe hadithi ka edhe rruge transmetimi te tjera. 

E ajo eshte e cila eshte transmetuar ne hadithin e Ibn Umerit 
(Allahu qofte i kenaqur me te dy) se i Derguari i Allahut (paqja dhe 
meshira e Allahut qofshin per te) kur drejtohej mbi devene e tij dhe 
ishte duke u nisur per udhetim merrte tekbir (Allahu Ekber) tre 
here pastaj thoshte: 

“I Larte Madheruar qofte Ai qe i nenshtroi keto per ne, sepse ne 
nuk do te kishim mundesi ta benim ket'e. Ne me te vertete te Zoti 
yne do te kthehemi. O Zoti yne, te lutemi qe ne udhedmin tone te 
na mundesosh te bejme mires dhe te jemi te devotshem, te bejme 
vepra me te cilat ti je i kenaqur. O Zoti yne, na e lehteso neve 
udhedmin tone dhe na e bej te rehatshme rrugen. O Zoti yne, Ti je 
shoqerues ne udhetim dhe mbrojtes i familjes sone. O Zoti im, 
kerkoj qe te me mbrosh nga veshdresite e udhedmit, nga shikimet 
qellimkeqija dhe nga telashet mepasuri dhefamilje.”E kur kthehej 
i thoshte te njejtat fiale dhe shtonte: “U kthyem te penduar, te 
perkushtuar dhe Zotin tone duke falenderuar . ,a 


E teta: Te dal diten e enjte. 


Ngase eshte transmetuar nga Kab b. Maliku (Allahu qofte i 
kenaqur me te) se: 

“Pejgamberi (paqja dhe meshira e Allahut qofshin per te) ka dale 
dite e enjtje per ne betejen e Tebukut dhe kishte deshire te dilte per 
udhetim diten e enjte. ,a 

E nenta: Te merr tekbir nese ngjitet larte dhe te ben tesbih kur 
shkon teposhte ne ndonje lugine. 


Xhabiri (Allahu qofte i kenaqur me te) transmeton se: 

“Kur hipnim tatepjete merrnim tekbir ndersa kur zbritnim benim 
tesbih. ” J 


1 Muslimi me numer: 1342. 

2 Buhariu me numer: 2790. 

E dhjeta: Te shtoje prej lutjeve gjate udhetimit. 

Udhetimi eshte nje prej vendeve ku pranohen lutjet. E udhetari 
duhet te shfrytezoje kete rast per tu lutur per veten e tij, prinderit, 
pasardhesit, te afermit dhe myslimanet me nje lutje e cila ndoshta 
perkon momentin e pranimit te lutjeve e fiton me kete rast me te 
mirat e kesaj bote dhe ahiretit. 

Ebu Hurejre (Allahu qofte i kenaqur me te) transmeton se 
Pejgamberi (paqja dhe meshira e Allahut qofshin per te) ka thene: 
“Tri lutje jane te pranuar dhe per kete nuk ka dyshim: Lutja e 
prindit, lutja e udhetarit dhe lutja e atij qe i eshte herepadrejtesi.” 2 

E njembedhjeta: Nese udhetaret jane grup atehere e zgjedhin nje 
nga ata pergjegjes dhe e respektojne perve^ nese i urdheron ne 
mekat. 

Ebu Seid El Hudrijj (Allahu qofte i kenaqur me te) transmeton se 
i Derguari i Allahut (paqja dhe meshira e Allahut qofshin per te) ka 
thene: “Nese dalin tre vete ne udhetim le te zgjedhin ne mesin e 
tyre nje emir (pergjegjes). ” 3 

Nuk ka dyshim se emerimi i ndonjerit prej tyre udheheqes e 
pakeson mos pajtimin gjate udhetimit sidomos kur ka deshira te 
ndryshme ku gjen ndonjerin prej tyre deshiron te ndalet ketu ose 
atje e patjeter duhet te kete udheheqes qe e largon mospajtimin. 

E dymbedhjeta: Te stolisurit me durim dhe virtyte te lavderuara 
gjate udhetimit dhe jashte tij. 


Nese ti i shoqeron burrat behu si nje djale 
Sikur te jesh rob i gdo shoqeruesi 


1 Buhariu me numer: 2832 dhe e titulloi: Kaptina per tesbihun kur zbret ne ndonje lugine dhe e titulloi 


ne nje vend tjeter: Kaptina per tekbirin kur ngjitet ne vende te larta. 

2 Ahmedi, nr.: 7501, Ebu Davudi, nr.: 1536 dhe Ibn Hibbani, nr.: 6629 dhe e ka llogariturte sakte. 


3 Ebu Davudi me nr. 2608, Neveviu ne librin e tij ’’Rijadus Salihin”thote: Senedi i tij eshte i mire. 

Behu sikurse shija e ujit e kthjelle dhe e ftohte 
Per melgine dhe meritor per ^do shok . 1 


Transmetohet nga Muadhi (Allahu qofte i kenaqur me te) se ka 
thene: “Udhetoni me njerezit qe jane bujar dhe te pasur ngase 
udhetimi i nxjerr ne shesh fshehtesine e natyrshmerise dhe cilesite e 
fshehta. Kur te lodhen trupat lodhen forcat qe ndryshojne ne te 
pakte dhe te shumte ngase natyrat i ngjallin dhe sqarojne sasine e 
tyre, shtimin e disa prej tyre dhe mangesine e te tjerave. Keshtu qe 
shfaqen virtytet e mira dhe te keqija, sepse ato dallojne natyrat prej 
forces, e forcat prej gjendjeve. E ne udhetim ka deshira dhe ushqime 
te ndryshme. Ai qe udheton me njerez serioz dhe autoritar e 
ngarkon veten me kulture dhe perballje te shqetesimeve dhe 
pajtimin me ta ne ate qe e kundershton natyren e tij keshtu qe kjo 
eshte edukim per te dhe ushtrimi shpirtit. Me ane te kesaj ai 
edukohet e udhezohet ne largimin prej veseve te keqija dhe 
perfitimin e virtyteve te mira. Ndersa ai qe udheton me ate qe eshte 
nen te, secili qe eshte me te e ngarkon veten e tij te pajton me te dhe 
te perballoj veshtiresite per ta respektuar ate dhe ne kete menyre 
permiresohet morali i tyre e ndoshta morali i tij perkeqesohet, ngase 
morali i mire verehet ne perballimin e veshtiresive.” 2 

Enesi (Allahu qofte i kenaqur me te thote): 

“Dola me Xherir b. Abdil-lah ne nje udhetim dhe ai me sherbente 
mua. EXheriri ishte me i vjeter se Enesi. 3 

Muxhahidi ka thene: 

“E kam shoqeruar Ibn Umerin qe t’i sherbej atij megjithate ai me 
sherbente mua. ” 4 


E trembedhjeta: Kthimi te familja pas kryerjes se nevojes se tij. 


1 El Xhami Li Ahlakirr Rravi ve Adabis Sami: 2/242. 

2 Fejdul Kadir: 4/82. 

3 Buhariu me nr: 2822 dhe Muslimi me nr: 6380. 


4 Ebu Asimi ne kaptinen e Xhihadit me nr: 210 dhe Ibn Asakiri: 15/60. 

Ebu Hurejre transmeton se Pejgamberi (paqja dhe meshira e 
Allahut qofshin per te) ka thene: 

“Udhetimi eshte pjese e denimit. E pengon ndonjerin prej juve nga 
ushqimi, pija dhe gjumi. E kur ta kryen ndo njeri prej jush nevojen 
e tij le te shpejton per t’u kthyer tefamilja e tij. m 
Pak me lart permendem sqarimin per kete. 

E katermbedhjeta: Ta thote lutjen e transmetuar para se te hyje 
ne fshat apo qytet. 

E ajo eshte lutja qe eshte transmetuar ne hadithin e Suhejbit 
(Allahu qofte i kenaqur me te) se Pejgamberi (paqja dhe meshira e 
Allahut qofshin per te) nuk e ka pare ndonje vendbanim qe ka 
dashte te hyj ne te e te mos kete thene: 

“O Zoti im, Zoti i shtate qiejve dhe ate qe e kane hijezuar, Zoti i 
shate tokave dhe ate qe ato e bartin, Zoti i djajve dhe atyre qe ata 
kane devijuar, Zoti i ererave dhe ate qe ato bartin; Ne kerkojme nga 
Ti te miren e ketij vendbanimi dhe te miren e banoreve te saj dhe 
kerkojme mbrojtje te Ti nga e keqja e saj, e keqja e banoreve te saj 
dhe e keqja qe eshte prezent ne te. ” 1 2 
E pesembedhjeta: Te fillon me xhamine kur te kthehet. 

Kab b. Malik (Allahu qofte i kenaqur me te) transmeton se nuk 
ka munguar nga asnje beteje qe e ka bere i Derguari i Allahut (paqja 
dhe meshira e Allahut qofshin per te) perveg se ne betejen e Bedrit 
dhe te Tebukut, pastaj ka thene: 

“Vendosa te jem i sinqerte me Pejgamberin (paqja dhe meshira e 
Allahut qofshin per te) gjate takimit paradite. Dhe rrallehere vinte 
nga ndonje udhetim qe e kishte bere vetem se paradite dhe fillonte 
me xhamine se pari duke ifale dy rekate. ” 3 


1 Buhariu me nr: 2839 dhe Muslimi me nr: 1927. 

2 (Nesaiu ne librin e tij “Amelul Jevm vel-lejleh” me nr: 367, Ibn Hibbani me nr: 2709 dhe e ka 
llogaritur te vertete si dhe Ibn Huzejme me nr: 2565 dhe Hakimi: 1/614. Ibn Haxheri e ka konsideruar 
te mire sikur qe e ka permendur Ibn Al-lan ne “El Futuhat”: 5/174. 

3 Buhariu me nr: 4400. 

Xhabir b. Abdil-lah (Allahu qofte i kenaqur me te) thote: 
“Pejgamberi (paqja dhe meshira e Allahut qofshin per te) e bleu 
nga une nje deve dhe kur erdhi ne Medine me urdheroi e te shkoj te 
xhamia dhe tefal dy rekate/ (Buhariu me nr: 2923 dhe Muslimi me 
nr: 715). 

E ky synet eshte prej syneteve te lena pas dore ngase te paket jane 
ata qe e veprojne ne kete kohe. Sikurse ky namaz te jete falenderim 
per Allahun per arritjen e shendoshe dhe ta fillon vendqendrimin e 
tij me namazin i cili eshte lidhje mes tij dhe robit te tij. Ky synet si 
duket eshte i posagem per grate e nese gruaja i fal te shtepia e saj dy 
rekate atehere s’ka gje. 

E gjashtembedhjeta: Te mos i trokase familjes se tij naten. 

Ens b. Maliku transmeton se i Derguari i Allahut (paqja dhe 
meshira e Allahut qofshin per te): 

“Nuk i vinte naten te familja e tij por ose vinte ne mengjes ose ne 
mbremje. 

“Turuk”: Eshte ardhja naten nga udhetimi apo diku tjeter ne 
pakujdesine e familjes se tij. I thuhet secilit qe vjen naten “Tarik” 
dhe nuk i thuhet keshtu atij qe vjen diten. 1 2 3 

Pejgamberi (paqja dhe meshira e Allahut qofshin per te) e ka 
treguar urtesine e kesaj ndalese ne hadithin qe e transmeton Xhabir 
b. Abdil-lah (Allahu qofte i kenaqur me te) ku thote: 

“Ishim me Pejgamberin (paqja dhe meshira e Allahut qofshin per 
te) ne nje beteje dhe kur erdhem afer Medines deshem te hyjme ne 
te e ai tha: “Ngadale derisa te futemi ne mbremje qe te behet gati 
ajo qe nuk ka krehe floket dhe te pastrohet nga papastertite ajo qe 
nuk kishte burrin e saj prezent”? 

Prej urtesive eshte edhe ajo qe eshte transmetuar ne nje 
transmetim tjeter nga Xhabiri (Allahu qofte i kenaqur me te) i cili 


1 Tra. Muslimi me nr: 1928. 

2 Fethul Bari: 9/340 dhe Sherhu Muslim: 13/71. 

3 Muslimi me nr: 715. 

thote: “Pejgamberi (paqja dhe meshira e Allahut qofshin per te) e 
ka ndalur qe njeriu t’iu vjen familjes se tij naten duke i llogaritur si 
tradhtare apo duke hulumtuar te metat e tyre . ,a 

Ne kete shekull jane mjetet e komunikimit keshtu qe udhetari 
duhet ta lajmeroje familjen e tij me ardhjen para se te arrije me nje 
kohe te mjaftueshme dhe kjo eshte e posagme per burrin. E Allahu e 
din me se miri. 


1 Muslimi me nr: 715. 

Udhetimi jashte vendit 


Jetojme ne kete vend te begatshem 1 ne siguri, qetesi, rehati dhe 
stabilitet dhe per kete falenderojme Allahun. 

Kjo fillimisht eshte me miresine e Allahut dhe se dyti per shkak 
te praktikimit te dispozitave te ligjit Islam duke zbatuar keshtu 
urdhrin e Tij te lartesuar sa qe rralle mund te gjesh ndonje te keqe 
publike dhe kjo per shkak te prezences se burrave qe urdherojne ne 
te mire dhe ndalojne nga e keqja e te cilet jane te mbeshtetur nga 
udheheqesit e ketij vendi. 

Gjejme shume myslimane nga lindja e deri ne perendim ku 
shpirtrat e tyre mallengjehen per viziten e ketij vendi dhe qendrimin 
ne te per shkak asaj qe gjejne prej te mires ne fene dhe jeten e tyre 
por, megjithate eshte per $udi qe nuk kane ndonje hall tjeter vetem 
se te udhetojne jashte vendit, ne vende drejt lindjes apo perendimit 
ku pothuajse nuk gjen gjurme te Islamit ne to dhe qendrimi atje per 
nje muaj apo dy muaj jashte vendit veganerisht ne vendet jo islame 
ka deme te cilat jane te njohura per te gjithe. E do t’i permendim 
disa nga to: 

E para: Ekspozimi ndaj shume dyshimeve ne besim. Kjo me ane 
te metodes se paraqitjeve te shume dyshimeve ndersa dija e 
udhetarit eshte e dobet dhe zakonisht ata pyesin pak keshtu qe kjo 
shkakton dyshimin njeriut ne disa geshtje te besimit islam. 


1 Arabine Saudite. Pjesa e fundit e artikulli mund te kete dig qe mund te karakterizohet me Arabine 
Saudite por, ne pergjithesi eshte keshille e vlefshme edhe per vendet e tjera dhe myslimanet ane e 
kend botes. 

E dyta: Shkuarja e disa udhetareve te fallxhoret, magjistaret, 
lexuesit e shuplakave ku atje u lejohet veprimi edhe ate publikisht. E 
Pejgamberi (paqja dhe meshira e Allahut qofshin per te) ka thene: 

“Ai qe shkon te ndonje kahin (ai i cili tregon per te fshehtat ne te 
ardhmen) dhe arraf(ai qe tregon per te fshehta ne te tashmen apo 
te kaluaren) dhe i beson ne ate qe thote atehere ka pergenjeshtruar 
ate me te cilen ka ardhur Muhamedi. 1 2 
Ibn Haxheri thote: 

“Ketij hadithi i deshmon hadithi i Xhabirit, Imran b, Husajnit te 
cilet i ka transmetuar Bezari me dy senede te mire.” nga disa gra te 
Pejgamberit (pac[ja dhe meshira e Allahut qofshin per te) i cili ka 
thene: 

“Ai qe shkon te fallxhori (Arrafi) dhe e pyet per ndonje gje nuk i 
pranohet atij namaziper dyzet dite”. 3 

E treta: Neglizhenca ne kryerjen e namazit. 

Besimtari eshte i forte me vellezerit e tij. Kurdo qe largohet nga 
ata ndoshta dobesohet dhe behet neglizhent ne kryerjen e 
obligimeve. Nga Ebu Derda (Allahu qofte i kenaqur me te) 
transmetohet ka thene: E ka degjuar te Derguarin e Allahut (paqja 
dhe meshira e Allahut qofshin per te) duke thene: 

“Nuk jane tre persona ne nje fshat apo ne nje vendqendrim qofte ne 
shkretedre dhe nuk kryhet namazi se bashku e qe te mos i pushton 


1 Ahmedi me nr: 9532, Daremiu me numer: 1139, Ibn Maxheh me numre: 639, nga hadithi i Ebu 
Hurejres dhe Hakimi: 1/49 i cili e konsideron te sakte. 

2 Fjala Kahin perdoret edhe si sinonim i fjales Arraf dhe e kunderta. D.m.th gdokush qe merret me kete 
dhe mundohet te argumentohet per gjerat e fshehta nepermjet rrugeve te ndaluara dhe fallit hyn ne 
kuptimin e ketyre dy nocioneve. Keta njerez njihen te populli yne si fallxhore. 

3 Muslimi me nr: 2230 dhe ne Fethul Bari: 10/217. 

shejtani. Prandaj permbajuni xhematit ngase ujku e bane prej 
deleve ate qe largohet. m 

E katerta: Leshimi i shikimit dhe veshtiresia e uljes se tij per 
shlcalc te perhapjes se zbulimit te femrave dhe avreteve. 

Allahu thote: 

“Thuaju besimtareve te ndalin shikimet (prej haramit), t'i ruajne 
pjeset e turpshme te trupit te tyre se kjo eshte me e paster per ta. 
All-llahu eshte i njohur hollesishtper ate qe bejne ata. Thuaju edhe 
besimtareve te ndalin shikimet e tyre, t'i ruajne pjeset e turpshme 
te trupit te tyre, te mos zbulojne stolite e tyre perveg atyre qe jane 
te dukshme” (En Nur: 30 - 31 ) 

Kurtubiu - Allahu e meshirofte - lea thene: 

”Ka filluar me uljen e shikimit para organit gjenital ngase shikimi 
eshte prijes i zemres sikurse temperatura qe i prijese vdekjes .” 2 

Pejgamberi (paqja dhe meshira e Allahut qofshin per te) i ka thene 
Aliut: 

“Mos e paso shikimin me nje shikim tjeter ngase ty te takon 
shikimi i pare por, jo edhe i dyti. ’ 3 

E ne Sahihun e Muslimit transmetohet nga Xherir b. Abdil-lah 
(Allahu qofte i kenaqur mete) se ka thene: 

“E ka pyetur te Derguarin e Allahut (paqja dhe meshira e Allahut 
qofshin per te) per shikimin e befasishem? E me ka urdheruar ta 
largoje shikimin. ” 


1 Ahmedi me nr: 21758, Ebu Davudi me nr: 547, Nesaiu me nr: 847, Ibn Hibbani me nr: 2101 dhe e ka 
llogaritur te sakte dhe ka thene: Qellimi me xhematin ne hadith eshte xhemati per falje te namazit. 
Hadithin e ka konsideruar te mire Neveviu ne Rijadus Salihin: 1/209. 

2 Tefsirul Kurtubi: 12/227. 

3 Ahmedi: 5/351, Ebu Davudi me nr: 2149, Tirmidhiu me nr: 2777 nga hadithi i Burejdes si dhe Hakimi: 
2/212 dhe e ka konsideruar te sakte e Tirmidhiu ka thene: Hadith Hasen Garib. 

E pesta: Toleranca e disa udhetareve me hyrjen ne salla vallezimi 
dhe klube te nates ne te cilat i behet mekat te Gjithemeshirshmit 
dhe serohen ne to alkooli dhe vallezimit te vajzave te bukura. 

Umer b. Hattabi (Allahu qofte i kenaqur me te) se ka thene: 

“O ju njerez e kam degjuar te Derguarin e Allahut (paqja dhe 
meshira e Allahut qofshin per te) duke thene: “Ai qe beson Allahun 
dhe Diten e Gjykimit mos te ulet ne tavolinen ne te cilen serohet 
alkooli. 


E gjashta: Lehtesia e posedimit te droges veganerisht kur dihet se 
disa shtete e lejojne shitjen e saj ne vende te posagme dhe ne kete ka 
deme jashtezakonisht te medha. 


Dhe deme te tjera te cilat jane te njohura per te gjithe. E ne 
vendin tone - e falenderojme Allahun - kemi dy vendet me te pastra 
ne gjithe rruzullin tokesor, Meken dhe Medinen. Gjithashtu ne te ka 
vende te bukura, te ftohta ka dalje ne dete te ndryshme dhe zall e te 
gjitha keto te mjaftojne nga udhetimi jashte vendit. 

Dijetari Ibn Uthejmin - Allahu e meshirofte - e ka permendur 
se per daljen jashte vendit kushtezohen disa lcushte: 


1) Udhetari duhet te kete dije me ane te se ciles i zmbraps 
dyshimet. 

2 ) Duhet te kete devotshmeri me ane te se ciles i largon epshet. 

3) Duhet te kete nevoje per kete. 

4) Perkujdesja per kryerjen e obligimeve fetare 


1 Ahmedi me nr: 125, Ebu Jala me nr: 251 me send te dobet dhe e ka transmetuar Tirmidhiu e Hakimi 
prej transmetimit te Xhabirit per te cilin thote Tirmidhiu: Hasen Garib. E Hakimi thote: Hadith i vertete i 
ploteson kushtet e Buhariut dhe Muslimit. Hadithin e konsideron te vertete Shejh Albani ne librin e tij 
“El Irva” me nr: 1949. 

Allahun e falenderojme dhe dergojme salavatet tona per pejgamberin 
tone, Muhamedin, familjen dhe te gjithe shoket e tij. 

